Københavns Adresseavis, 1803-10-25
En Karl søger Condition som har tient i Brændeviinslauget, strax eller til 1 Novbr., som formedelst Sygdom har maattet ligge ledig, i Regnegaden 183 i Stuen. Et ungt Menneske, forsynet med gode Rekommendationer, ønsker sig antaget et Sted at forrette Byeærinder, kan regne og skrive og er villig til hvad som forefalder, eller som Kudsk eller Gaardskarl, er at finde i Nellikegaden 152 i Kielderen.